Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Iruñeko lan arloko 2. zenbakiko Epaitegiak Nafarroako goi mailako musika kontserbatorioko irakasle bati buruz emandako epaiari buruzkoa. Galdera 2018ko ekainaren 15eko 84. Nafarroako Parlamentuko Aldizkari Ofizialean argitaratu zen.

Iruñean, 2018ko uztailaren 3an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari (UPN) atxikitako foru parlamentari Alberto Catalán Higueras jaunak idatziz erantzuteko galdera egin du (9-18/PES/00135). Hauxe da Nafarroako Hezkuntzako kontseilariaren erantzuna:

Iruñeko lan arloko 2. zenbakiko Epaitegiaren epai batek aitortu du Nafarroako Goi mailako “Pablo Sarasate” musika kontserbatorioko irakasle batek Hezkuntza Departamentuarekin duen harremana lan-harremana dela, iraupen mugagabekoa eta ez finkoa. Hezkuntza Departamentuak zorrotz beteko du epai horretan ezarritakoa.

Horretaz gainera, Departamentuak aztertuko du zein eragin izan dezakeen epai horrek beste kasu batzuetan; dena den, gaur egun ez da horri buruz inongo erabakirik hartu.

Iruñean, 2018ko uztailaren 3an

Hezkuntzako kontseilaria eta Gobernuko eleduna: María Solana Arana